procesaur/Wiki.mk huggingface dataset:
Алексо Стефанов

Алексо Стефанов со псевдоними Бај Гањо, Демирхисарски, Стрико Алексо илиТома Христов — македонски револуционер, учесник во македонското револуционерно движење, демирхисарски војвода и член на Македонската револуционерна организација.
1 Животопис
Мајката на Алексо умрела кога бил бебе, еден месец. Имал брат, Димитар, и две сестри, Ристана и Петкана, а татко му се викал Стефан. Откако татко му осиромашил, Алексо заминува за Битола, каде работи како помошник во фурна. Во Битола, не сакајќи убива еден Грк, па се враќа во родното село, а од таму заминува за Бугарија.
1.1 Дејноста во ВМОРО
Откако со својата група купува пушки и тргнува за Македонија, турската полиција ги прогонува и по кратка престрелка ги апси. Алексо ги наоѓа заробени и Славчо Ковачев, Тома Давидов и Борис Сарафов. Околу 1901 година, Тома Давидов го вклучува Стефанов во ВМРО. Алексо Стефанов влегува во четата на Тома Давидов, во која се вклучени и Димитар Јасенов, Иван Јасенов (внуците на Хаџи Димитар), Петар Тинев и други. Во село Брезово Алексо Стефанов и другарите се земени од Јордан Пиперката, каде заедно со четата на Ѓорѓи Сугарев, четниците станале 70 на број. Во село Магарево, четата се разделила, едниот дел заминува за Могила, битолско, а другиот дел на чело со Давидов, се упатила кон Буково, Дихово, Брусник, Лавци и Крстоар.
За време на Илинденското востание во 1903 година, Алексо Стефанов учествува во борбите кај Смилево, Цапари, Облаково и други села. По востанието, во 1904 година, Стефанов е четник во Благоевград и Малешевско. Во 1905 година станува помошник на битолскиот реонски војвода, Димче Сарванов, и дејствува во Демир Хисар со 13 души, каде останува до Младотурската револуција, во 1908 година. Потоа е направен обид да биде убиен.
По избувнувањето на Првата балканска војна во 1912 година, Алексо Стефанов се пријавува како доброволец во Македонско-одринските доброволни чети, и станува војвода на четата № 19, која дејствува во Битолско, а потоа во Втората балканска војна служи во Првата чета на Шестата охридска дружина.
1.2 Дејноста во ВМРО
По Првата светска војна Алексо учествува во возобновувањето на Организацијата и од 1920 до 1928 година е војвода на чета во Битолско и Охридско. Потпретседател е на Битолскиот окружен конгрес во 1923 година, каде бил избран за член на окружното тело заедно со Георги Поп Христов и Петар Шанданов.
Ванчо Михајлов го опишал со зборовите:
Тој стана многу познат меѓу македонските дејци, посебно поради извонредната духовитост. И сега се сеќавам на неговите забелешки за високиот технички напредок на Германицте, кои ги набљудувал во текот на Првата светска војна во Македонија: „Германецот е како пајак: кога оди, од позади му излегува жица.“
Алексо Стефанов бил оженет со Христина Куртелева, учителка од Охрид, која исто така учествувала во револуционерното движење во Македонија. Во 1931 година, неколку години пред смртта, Бојан Мирчев во Софија ќе ги објави спомените на Алекса за „Револуционерната дејност во Демихисарско (Битолско)“.
Алексо Стефанов умира во 1935 година во Софија.
Партизан (стадион)

Стадион Партизан — фудбалски и атлетски стадион кој се наоѓа во Белград, Србија. На овој стадион своите домашни натпревари ги игра ФК Партизан, како и Фудбалската репрезентација на Србија. Стадионот се наоѓа во населбата Аутокоманда во Општина Савски венац.
Стадионот во периодот од 1951 до 1989 година го носел името „''Стадион на Југословенската народна армија''“ или скратено „''Стадион на ЈНА''“, и бил во сопственост на тогашната Југословенска народна армија.
1 Историја
Од половината на педесеттите години на XX век, па до 1987 година на стадионот секој 25 мај се одржувала парада за Денот на младоста. Стадионот официјално бил отворен на 9 октомври 1949 година на натпреварот помеѓу Југославија и Франција. Стадионот на Партизан имал сместивост од 55.000 гледачи, сè додека УЕФА не ги усвоила новите правила за безбедност.
Стадионот бил реновиран во текот на 1998 година и моментално има 32.710 места за седење. Игралиштето има димензии од 105x70 m, трибините имаат 30 редови на седиштата и постојат 30 влеза за гледачите. Најголема точка на стадионот е на висина од 21 m, а најоддалечените места на гледалиштето се на растојание од 236 метри по должина (север-југ) и 150 метри по ширини (исток-запад). Навивачите на Партизан својот стадион го нарекуваат ''Фудбалски храм''.
2 Галерија
3 Поврзано
* СЦ Партизан-Телеоптик
* ФК Партизан
Јас, Даниел Блејк

„Јас, Даниел Блејк“ (англиски: ''I, Daniel Blake'') - француско-британски филм од 2016 година, во режија на Кен Лоуч (''Ken Loach''), додека автор на сценариото е Пол Лаверти (''Paul Laverty''). Главните улоги ги играат: Дејв Џонс (''Dave Johns''), Хејли Скваерс (''Hayley Squiers''), Шерон Перси (''Sharon Percy'') итн. Во 2016 година, филмот ги добил наградата на Екуменското жири, како и главната награда „Златна палма“ на Канскиот филмски фестивал. Вкупно, филмот освоил 16 награди и имал 24 номинации.
1 Содржина
Даниел Блејк (го глуми Џонс) е средовечен човек од Њукасл, кој долго време работел како дрводелец, но привремено останува без работа, поради срцев удар. Тогаш започнуваат неговите проблеми, бидејќи тој останува заплеткан во бирократската мрежа на социјалните служби. Еден ден, Даниел ја запознава самохраната мајка на две деца, Кејти (ја глуми Скваерс) и започнува да им помага. И Кејти користи социјална помош, но и покрај тоа, таа едвај успева да преживее. Не можејќи да најде работа, Кејти прифаќа да работи како проститутка. Кога Даниел ќе го открие тоа, станува многу потиштен, а засрамената Кејти ги раскинува односите со него. Даниел се наоѓа во безизлезна положба зашто социјалната служба му се заканува дека ќе му ја укине паричната помош. Очаен, тој ја запишува својата мака на ѕидот на центарот за социјална работа и поради тоа е приведен од полицијата. Најпосле, во придружба на Кејти, тој оди на состанок со социјалните работници, на којшто треба да се разгледа неговата молба за инвалидска пензија, но поради преголемата возбуда, тој умира од срцев удар.
Збошка Река

Збошка Река — река во Струшко, југозападна Македонија.
Извира во северниот дел на планината Караорман. Минува низ раселеното село ’Ржаново. Во изворишниот дел го носи името Јаз, во средниот тек се нарекува Ума или Умска Река, а во долниот тек Голема Река. Се влева во тесен залив на езерото Глобочица, 2 км североисточно од истоименото село.
Ивана Туфегџиќ

Ивана Туфегџиќ (, Скопје) — македонски политичар и независен пратеник во деветтиот состав на Собранието на Република Македонија. Средно училиште завршила во гимназијата „Орце Николов“ – Скопје, а дипломирала политички науки на универзитетот „Св. Кирил и Методиј“. На парламентарните избори во 2016 Туфегџиќ станала пратеник како кандидат на СДСМ во првата изборна единица, каде партијата освоила 10 пратенички мандати.
Туфегџиќ претходно била еден од претставниците на Студентскиот пленум во преговорите со министерството за образование за изготвување нов закон за високо образование, како и дел од протестите против законот за воведување државен испит на факултетите. Како граѓански активист учествувала во низата протести на „Шарената револуција“ против одлуката на претседателот Ѓорге Иванов за помилување на 56 лица опфатени во истрагите на Специјалното јавно обвинителство.
Дарко Радуловиќ

Дарко Радуловиќ (роден на во Скопје) — македонски поранешен кошаркар и репрезентативец на Македонија и тековен тренер. Моментално е тренер на Пелистер.
1 Играчка кариера
Дарко Радуловиќ настапувал во дресот на Никол Ферт од 2001 до 2003 година. Со тој клуб го освоил Купот на Македонија 2002, како и Суперкупот на Македонија 2002. Во првата полусезона од сезоната 2003/04, Радуловиќ настапувал во Поло Трејд. Таму играл сè до втората полусезона кога продолжил во Карпош Соколи. Во првата полусезона од сезоната 2005/06 играл за МЗТ Аеродром, а сезоната ја завршил во Тоа Сум Јас. Следната сезона играл за МЗТ Аеродром. За сезоната 2007/08, Радуловиќ потпишал за Фени Индустри, при со кој ја освоил двојната круна. За сезоната 2008/09, Дарко ја продолжил соработката со Фени, но се преселил во МЗТ Аеродром. Во сезоната 2009/10, тој потпишал за новолигашот Вардар Осигурување, со кој бил вицепрвак во Лигата. Поради распаѓањето на Вардар Осигурување, Радуловиќ станал слободен агент и потпишал за Вардар, настапувајќи во него за време на сезоната 2010/11 и поголемиот дел од сезоната 2011/12. Во февруари 2012 година, Радуловиќ продолжил во Фени, при што бил вицепрвак во Првенството 2011/12 и Купот 2012. За сезоната 2012/13, се преселил во Кожув, со кој бил вицепрвак во домашното Првенство. Следната сезона, Радуловиќ играл во дресот на Куманово 2009, сè до март кога го напуштил клубот. Во август 2014 година, Радуловиќ по трет потпишал за Фени Индустри за сезоната 2014/15. Радуловиќ играл за Вардар во Втората лига, во втората половина од сезоната 2015/16.
2 Тренерска кариера
Дарко Радуловиќ станал помошник тренер во Вардар за сезоната 2016/17. Во декември 2017 година, поради заминувањето на главниот тренер на Вардар, Радуловиќ застанал на функцијата главен тренер. За 2019/20, Радуловиќ останал на тренерската функција во Вардар. На крајот на јуни 2020 година, било обзнаено дека Радуловиќ и Вардар ја прекинале соработката. Неколку дена подоцна Дарко станал помошник тренер на МЗТ Аеродром. Во средината на март 2021 година, по отказот на главниот тренер Ѓорѓи Кочов, Радуловиќ станал главен тренер.
3 Успеси
3.1 Гостивар
*Куп на Македонија (1) : 2002
*Суперкуп на Македонија (1) : 2002
3.2 Еуро Никел 2005
*Прва македонска лига (1) : 2007/08
*Куп на Македонија (1) : 2008
3.3 Признанија
* Eurobasket.com - втора најдобра петорка на сезоната (2012г.)
* Eurobasket.com - особен придонес во сезоната (2012г.)
Тиетилперазин

Тиетилперазинот е антиеметик од класата на фенотиазини. Се користи за лекување и превенција на гадење и повраќање по хируршки процедури, цитотоксична хемотерапија, радиотерапија, краниоцеребрални повреди и др. Иако не се употребува како антипсихотик, може да покаже и такви ефекти.
Славеј (планина)

Славеј — планина во областа Дебрца, Западна Македонија, во состав на големиот масив Шара-Кораб-Дешат-Стогово-Караорман. На југ се граничи со Караорман (во потесна смисла), а на север со Бистра. Важи за дел од Караорман.
1 Историја
За време на Втората светска војна, планината Славеј била партизанска база во состав на слободната територија Дебрца. На неа во 1943 г. се основани неколку партизански единици: одредите „Дримкол“ и „Славеј“, баталјонот „Мирче Ацев“, а во 1944 г. и Шестата македонска ударна бригада. Планината Славеј како седиште на партизаните во Втората светска војна е опеана во народната песна „Гледај ме, мило либе“.
На Славеј Планина на 18 август се одбележува Денот на Армијата на Република Македонија, кој е денот на основањето на баталјонот „Мирче Ацев“.
2 Славеј Планина како мотив во уметноста
* „Спомен за Славеј“ — песна на македонскиот поет Блаже Конески.
3 Поврзано
* Песочанска Река
* Дебрца
* Караорман
Претпоставено невин (филм од 1990)

Претпоставено невин (англиски: ''Presumed Innocent'') е американски филм од 1990 година, во режија на Алан Пакула. Главните улоги ги играат: Харисон Форд, Грета Скаки, Брајан Денехи, Раул Хулија, Пол Винфилд, Бони Беделија итн.
1 Содржина
Младата обвинителка Каролин Полемус (ја игра Скаки) е брутално убиена во нејзиниот стан, а врз основа на неколку цврсти докази, за убиството е обвинет заменикот на јавниот обвинител Расти Сабич (го игра Форд), кој бил нејзин љубовник. Започнува судскиот процес против него, а тој го ангажира адвокатот Стерн (го игра Хулија), со кого во минатото имале чести соочувања во судските процеси. Во текот на судењето станува јасно дека сите докази се против Сабич, а тој се сомнева дека некој го наместил. Пресвртот настапува кога Сабич и неговиот адвокатот пронаоѓаат докази дека судијата (го глуми Винфилд) кој го води процесот во минатото бил корумпиран, со помош токму на Полемус и на јавниот обвинител Рејмонд Хорган (го игра Денехи), кој му е претпоставен на Сабич. Кога ги посочуваат доказите, судијата се исплашува од можните последици и го прекинува судењето, прогласувајќи го Сабич за невин. Така, правдата победува, но сосема случајно, во својот дом, Сабич ја пронаоѓа секирата со која е убиена Полемус. Тогаш, неговата сопруга Барбара (ја глуми Беделија) признава дека, дознавајќи за врската меѓу нејзиниот сопруг и Полемус, таа го извршила убиството и дека ги наместила сите докази, со цел нејзиниот сопруг да биде обвинет за убиството.
Феноменологија (филозофија)

Феноменологија (од старогрчкото ''phainómenon'' „она што се појавува“ и ''lógos'' „наука“) e филозофско истражување на структурите на искуството и свеста. Едмунд Хусерл ја отпочнува како филозофско движење во раните години на XX век, кое е подоцна разработено од неговите германски следбеници во Гетинген и Минхен. Подоцна се шири во Франција и САД, во правец достатно различен од првобитната замисла на Хусерл.
Феноменологијата во никој случај не е обединето движење: постои некаков пресек помеѓу мислителите, но истовремено и видни разлики. Следствено, „да се даде единствена и конечна дефиниција за феноменологијата е опасно, а можеби и парадоксално бидејќи таа нема тематски фокус. Всушност, не станува збор за доктрина, ниту филозофска школа, туку за стил на размислување, метод, отворено и секогаш ново искуство на различни резултати, што може да го збуни оној кој се обидува да ја дефинира. Феноменологијата, онака како што ја дефинира Хусел, пред сѐ се занимава со системска рефлексија на структурата и појавите на свеста. Феноменологијата се разликува од картезијанскиот метод на анализа кој го гледа светот како множество од објекти, кои дејствуваат едни врз други.
Хусерловиот концепт е еднакво критикуван и развиван од неговите ученици, како Едит Штајн и Роман Ингарден, од страна на херменевтички филозофи, како Мартин Хајдегер, од егзистенцијалисти, како Николај Хартман, Габриел Марсел, Морис Мерло-Понти, Жан-Пол Сартр. Макс Шелер, Пол Рикер, Емануел Левинас исто така имаат работена со феноменологијата.
Државни непријатели (филм од 2009)

Државни непријатели (англиски: ''Public Enemies'') - американски филм од 2009 година, во режија на Мајкл Мен. Главните улоги ги толкуваат: Џони Деп, Кристијан Бејл, Џејсон Кларк, Џејмс Русо, Марион Котијар, Дајана Крал итн.
1 Содржина
Дејството на филмот се одвива во 1930-тите, кога криминалот цветал во САД. Бандата на Џон Дилинџер е озлогласена по бројните грабежи на банки, а федералната полиција, ФБИ, безуспешно настојува да ги уапси членовите на бандата. Поради големите проблеми со полицијата, челниците на криминалците му наложуваат на Дилинџер малку да се смири и да отпатува некаде. Привлечен од можноста за брза заработка, тој одлучува да ограби една банка, но неговата банда паѓа во стапица. Дилинџер и неговите најблиски соработници едвај успеваат да побегнат и се кријат во една шумска куќа, но полицијата ги пронаоѓа. Сепак, тој успева да побегне и се среќава со својата сакана девојка, на која ѝ предлага да отпатуваат во Јужна Америка. Меѓутоа, полицијата ја затвора неа, по што Дилинџер оди кај една пријателка. Таа е уценета од полицијата дека ќе биде депортирана во Романија, па затоа се согласува да го предаде Дилинџер. Така, додека излегува од кино-салата, тој е убиен на тротоарот.
Твер

Твер — град на северозападниот европски дел на руската федерација и еен од 5 градски округа во Тверската Област. Воедно е и административен цетар на Тверската Област. Тој е еден од најстарите руски градови основан во далечните 1135 година. Се наоѓа на брегот на реката Волга на место каде во неа се влеваат реките Тимок и Тверца, на околу 160 км северозападно од Москва. Според податоците од пописот на населението во 2010 во градот живееле 403.606 жители. Вкупната површина на градскиот округ е 152,2 км<sup>2</sup>. Твер е најголем град на областа и важен културен, стопански и научен центар. Од 1931 до 1990 градот го носел името Калињин по некогашниот револуционер Михаил Калињин. Градот Твер е сместен во делот на текот на реката Волга. Лежи на важната сообраќајна раскрсница на друмскиот и железничкиот правец кој ги поврзува Москва и Санкт Петербург. Се наоѓа на околу 135 км северозападно од Москва и 485 км југоисточно од Санк Петерсбург. Градската територија лежи на надморска висина меѓу 124 и 147 метри. Реката Волга го дели градот на два дела. Волга тече низ Твер од запад кон исток, и го дели историскиот дел на градот од новото население на левиот брег. На градската територија во Волга се влева и нејзината притока на Тимок и Тверца.
Анвар Џингисоглу

Анвар Џингисоглу ( во ) ― азербејџански писател, историчар и публицист.
Роден е 1962 година, во селото Худајарли, Џебраил (округ), Азербејџанска ССР. Основно образование завршил во своето родно место. Завршил Факултет за новинарство во Баку, а во 1990 година. По завршувањето на студиите, тој работел како новинар во "''Араз''". Во [[1994 година, тој станал главен уредник на AzTV во Азербејџан.
1 Наводи
*
Вконтакте

Вконтакте — најголемата социјална мрежа во Европа со седиште во Санкт Петербург. Мрежата е достапна на повеќе јазици, а е масивно популарна помеѓу говорниците на руски јазик. Вконтакте им дозволува на своите корисници да праќаат пораки јавно или приватно, да формираат групи, јавни страници и настани, да означуваат и споделуваат слики, аудио и видео и да играат игри засновани во интернет пребарувачот.
Во Јануари 2017, Вконтакте имала најмалку 410 милиони регистрирани акаунти. Од тогаш таа е рангирана на 13 место во анализата на Alexa Internet Inc. за топ 500 портали. Таа е вториот најпопуларен портал во Русија, веднаш зад Yandex N.C.. Според SimilarWeb, Вконтакте е 4-ти најпопуларен портал во светот. Во Октомври 2016, Вконтакте беше рангирана како втората најпопуларна социјална мрежа во Израел, веднаш по Facebook.
Се работи за живот и смрт (филм од 1946)

Се работи за живот и смрт (англиски: ''A Matter of Life and Death'') - британски филм од 1946 година, во режија на Мајкл Пауел и Емерик Пресбургер. Главните улоги ги толкуваат: Дејвид Нивен, Ким Хантер, Роберт Кут, итн.
1 Содржина
Дејството на филмот во Втората светска војна. Авионот со којшто управува англискиот воен пилот Питер Картер (го игра Нивен) е погоден и незапирливо паѓа кон земјата. Питер се јавува во базата и разговара со Американката Џун (ја игра Хантер), а потоа скока од авионот. Наспроти сите изгледи, тој не само што останува жив, туку паѓа во близина на местото каде живее Џун. Набргу, тој се среќава со неа и меѓу нив се раѓа љубов. За тоа време, на другиот свет настанува паника, зашто во нивната евиденција Питер веќе се водел како мртов. Поради тоа, на земјата пристигнува пратеник од другиот свет, кој го убедува Питер дека треба да биде мртов. Питер бара да му се овозможи жалба, со изговор дека е вљубен и дека има право да живее. Набргу, него зпаочнуваат да го мачат силни главоболки и Џун го запознава со локалниот лекар, кој се нафаќа да му помогне. Една ноќ, додека амбулантното возило е на пат да го земе Питер, со цел да го однесе на операција, неговиот лекар погинува во сообраќајна несреќа и се сели на небото. Таму, тој се пријавува да му биде бранител на Питер во судскиот процес во којшто треба да се одлучува по жалбата на Питер. Истовремено, на земјата трае операцијата на мозокот на Питер при што тој е на границата меѓу животот и смртта. Во судскиот процес, тужител е еден американски борец за независност, кој ги мрази Англичаните, но бранителот на Питер ја повикува Џун за сведок. Таа се согласува да умре, само за да го спаси Питер и тогаш, небесниот суд носи пресуда во полза на Питер, овозможувајќи му да остане во живот.
Усман Дембеле

Масур Усман Дембеле (роден на 15 мај 1997 година) — професионален француски фудбалер, напаѓач на Барселона и на француската репрезентација.
Роден во Вернон, Дембеле ја започнал својата кариера во Рен пред да се приклучи на Борусија Дортмунд во 2016 година. Тој го освоил Купот на Германија со Борусија Дортмунд во сезоната 2016-2017, постигнувајќи погодок во финалето. Една година подоцна, тој бил купен од страна на Барселона за сума од €105 милиони, влегувајќи во списокот на најскапите фудбалери како втор најскап фудбалер заедно со својот сонародник Пол Погба. Во првата сезона играјќи во Шпанија, Дембеле ги освоил Примера Дивисион и Купот на Шпанија иако дел од сезоната му била попречена поради повреди.
По 20 настапи, постигнувајќи пет погодоци за различни младински селекции, Дембеле дебитирал за сениорската репрезентација на Франција во 2016. Тој бил повикан во француската репрезентација за Светското првенство 2018, на кое ''триколорите'' ја освоиле титулата.
1 Животопис
Дембеле е роден во Вернон од мајка од мавританско потекло и татко од Мали.
2 Клупска кариера
2.1 Рен
Дембеле го направил своето деби играјќи за вториот тим на Рен во Втората француска аматерска лига на 6 септември 2014, влегувајќи на местото на Зана Али во победата со 2-0 над резервниот тим на Генгамп со 2-0.
Своето деби за првиот тим на Рен го имал на 22 ноември 2015 во натпреварот против Бордо (2-2) во Лига 1 и во истиот го постигнал својот прв професионален гол.
2.2 Борусија Дортмунд
На 12 мај 2016 потпишал петгодишен договор со Борусија Дортмунд.
2.3 Барселона
На 25 август 2017 година, тој се преселил во шпанската Ла Лига, а тимот на Барселона објавила дека постигнала договор со Борусија Дортмунд за Дембеле, во вредност од €105 милони евра плус бонус додатоци, додека медицинските прегледи биле закажани за 28 август.Тој потпишал петгодишен договор и неговата клаузула за откуп била поставена на 400 милиони евра. Овој договор резултирал со тоа да стане негов втор најскапиот играч (во евра), по поранешниот играч на Барселона Нејмар. Рен добил 20 милиони евра од Борусија Дортмунд како резултат на продажбата.
3 Клупска статистика
''Статистиката е ажурирана на 20 декември 2016.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2015-2016, Рен, Л1, 26, 12, КФ+ЛКФ, 2+1, 0, -, -, -, -, -, -, 29, 12
2016-2017, Борусија Дортмунд, БЛ, 17, 4, КГ, 2, 0, ЛШ, 6, 1, СГ, 1, 0, 26, 5
Вкупно во кариерата 43 16 5 0 6 1 1 0 55 17
Љубомир Јосифовски

Љубомир Јосифовски — македонски политичар и пратеник од НСДП во осмиот состав на Собранието на Република Македонија (2014–2016). Магистрирал историски-архивски науки на универзитетот „Свети Кирил и Методиј“ во Скопје.
На 3 септември 2019 година бил повикан на распит во полициска станица за неовластено влегување во комјутерскиот систем на Централниот регистар.
Кандидијаза

Кандидијаза е габична инфекција предизвикана од кој и да било вид на ''Candida''.
Повеќе од 20 видови на ''Candida'' можат да предизвикаат инфекција, од кои габичката ''Candida albicans'' е најчестиот причинител. Најголемиот дел од кандидите паразитираат на површината кожата, носот, хранопроводот и анусот. При опаѓање на отпорноста на организмот, авитаминоза, имунодефициенции, бременост, стрес, менопауза и нерационална употреба на антибиотици доаѓа до нивно размножување и настанување на патолошки промени, познати како кандидијаза.
Инфекцијата предизвикана од кандида е најчеста кај женското население и кај дијабетичарите, а се проценува дека оваа инфекција е присутна кај 30% од светското население. Габичните инфекции може да бидат локални во усната шуплина, цревата и вагиналната слузница, но може да се прошират и низ целиот организам. На овие инфекции се поподложни дијабетичарите, зашто кандидата се храни со шеќери. Исто така, за време на менопаузата, телото на жената произведува малку естроген, што води до потенок вагинален ѕид, поради што габичките полесно се приспособуваат.
1 Симптоми
При појава на инфекција на усната шуплина, вообичаено се појавува бела боја на кората на јазикот. Во случај на инфекција на цревата, најчести симптоми се дијареа, подуеност и повраќање. Кај вагиналната кандида се јавува пецкање, чешање и зголемен секрет.
Стадион Фејенорд

Стадион Фејенорд (холандски: ''Feijenoord Stadion''), попознат по прекарот ''Де Којп'' — фудбалски стадион во Ротердам, Холандија. Тој бил изграден во 1937 година, и бил именуван по градската област „''Фејенорд''“ во Ротердам, додека фудбалскиот клуб Фејенорд, дури во 1973 година го сменил своето име.
Стадионот во 1949 година имал сместивост од 64.000 до 69.000 седишта. Денес, сместивоста на стадионот е предвидена за 51.177 гледачи.
Стадионот го користи фудбалскиот клуб Фејенорд, еден од најсилните клубови во Холандија. Исто така, тој долго време бил место каде своите домашни натпревари ги играла Фудбалската репрезентација на Холандија, како и домаќин на повеќе од 150 меѓународни натпревари, првиот од нив бил одигран против Белгија, на 2 мај 1937 година. Покрај тоа, рекордни девет УЕФА финални натпревари биле одиграни на овој стадион. Последниот од нив бил одигран во 2002 година во финалето на Купот на УЕФА, каде Фејенорд (патем како домаќин) ја поразил Борусија од Дортмунд со резултат од 3:2.
Во 2000 година, на стадионот се одиграло финалето на Европското првенство во фудбал одржано во Белгија и Холандија, каде што Франција ја поразила Италија во продолжение.
Во моментов се дизајнира нов стадион за Фејенорд. Веќе го добил прекарот „''De Nieuwe Kuip''“ кој треба да се наоѓа на само неколку стотини метри од сегашниот стадион и ќе има сместивост од околу 80.000 до 100.000 седишта.
Општина Бистрица

Општина Бистрица — една од поранешните општини во Република Македонија. Се наоѓа во јужниот дел на државата. Седиште на општината беше селото Бистрица. Во 2002 година населението изнесуваше 5.042 жители, од кои 3.688 се Македонци. Општината престанала да постои кога согласно законот за територијална поделба на Македонија од 2004 година на 12 април 2005 година, била припоена кон Општина Битола.
1 Администрација и политика
Од 1996 година со новата територијална поделба на државата, Бистрица доби статус на седиште на општина. Во нејзин склоп вкупно беа 19 селски населби: Бистрица, Крстоар, Олевени, Барешани, Канино, Велушина, Граешница, Драгош, Кишава, Острец, Злокуќани, Кравари, Жабени, Породин, Лажец, Оптичари, Егри, Меџитлија и Кременица. Во дел од нив (во планинскиот и граничниот појас) живее албанско население. Општината Бистрица се простираше на крајниот југ од Македонија и непосредно се граничеше со Грција, со вкупна површина од 23.100 км<sup>2</sup>, а бројот на жители изнесуваше (ДЗС:Попис на населението 2002): 5,779 жители. Ден на општината беше 25 декември, и истата опстојуваше осум години т.е. сè до 2005 кога со новата територијална поделба на општините, беше припоена кон општина Битола.
2 Културни и природни знаменитости
;Цркви*Црква „Св. Димитриј“ - главната селска црква;
*Црква „Св. Никола“ - главната манастриска црква на Бистричкиот манастир;
;Археолошки наоѓалишта*Во Селото - населба од римско и доцноантичко време;
*Стара Црква - некропола од железно време;
*Св. Ѓорѓија - базилика од старохристијанско време;
Споменик во чест на загинатите борци во НОБ поставен 1971 г. Чешма во спомен на Крстин Чулаковски и над селото постои и бункер кој служел за воени дејствија.
3 Демографија
Според последниот попис од 2002 година, општината имала 5.042 жители, од кои:*Македонци - 3.688
*Албанци - 1.280
*Турци - 27
*Роми - 5
*Срби - 23
*Други - 19
4 Личности
*Ристо Кавалиновски (1922 - 1944) - партизан, учесник во НОВ;
5 Образование
Во учебната 1960/61 година се отвора осумгодишно основно училиште, кое го носи името “Крсте Петков Мисирков”.
Во училиштето учат околу 270 деца, од кои најголем дел доаѓаат од соседните села со организиран автобуски превоз. Во склоп на училиштето има и училишна библиотека со книжен фонд од преку 6000 книги. Исто така има терени за кошарка, одбојка и ракомет, но тие се во дворот на училиштето, недостига сала за физичка култура. Новата училишна зграда беше изградена 2000 година.
6 Иселеништво
Има доста иселеници во: Австралија, Америка, Шведска, Австрија, Италија и уште во многу други земји. Исто така многу луѓе емигрирале во Битола, како голем административен центар.
Аеродром Тетово

Аеродром Тетово — поранешен воен аеродром на ЈНА, најсовремен на целиот Балкански Полуостров во тоа време. Се наоѓал на 8 км јужно од Тетово, покрај автопатот Тетово-Гостивар од левата страна во атарот на село Жеровјане. Подоцна бил напуштен, па се користел како спортски. Со текот на времето целосно руинирал, и денес скоро и да нема остатоци од него. Бил изграден во 1948 година.
1 Особености
Аеродромот бил завршен во пролетта во 1948 година на барање на Советите и се сметал за најсовремен воен аеродром на Балканот. Имал бетонска писта, која била долга 2.500 метри и широка 150 метри, а се наоѓал на „8 км јужно од Тетово на левата страна од патот кон Гостивар“, односно во атарот на тетовското село Жеровјане. Се протегал сè до клучката од селото Горно Седларце.
Градбата била изведена на барање на советските власти и под надзор на советски експерти. Околу 230 нови типови на борбени авиони и средни бомбардери од советско производство кон крајот на 40<sup>тите</sup> годни на XX век биле распоредени на аеродромот. Според еден извештај на ЦИА, од декември 1948 година, во една голема анализа на воздухопловните сили на Југославија било наведено дека тетовскиот аеродром бил втор по големина (по тој во Скопје) доделен на 3<sup>тиот</sup> воздухопловен регимент. Според кој било наведено дека советите имале намера тој да биде најсовремен аеродром на целиот Балкански Полуостров, кој морал да биде користен од советските воздухопловни сили. Имал современа опрема за комплетни операции за еден најсовремен аеродром: опрема неопходна за ноќно летање па дури и школа за ноќно летање. Тука биле сместени 250 авиони: 10 ескадрили на борбени авиони и 80 ескадрили на бомбардери вклучувајќи модели „јак“, „стормовик“, „петлјаков“, „мартин“. Овој аеродром се сметал за централна база во случај на итна потреба на вклучување на овие авиони во одбрана на јужна Србија и нивни напади на Грција и Турција. Ова била главна база на сите авиони од СССР каде товареле нафта и бомби, и на враќање, извршувале нови напади врз нивни цели.
После судирот со СССР и Информбирото и повлекувањето на советските војници од тогашна Југославија, аеродромот постепено го изгубил својот воен карактер и повеќе не се споменувал во разузнавачките документи. При крајот на педесеттите и почетокот на шеесеттите години од XX век се користел иаклучиво како спортски аеродром на Аеро-клубот од Тетово. Тогаш веќе бетонската писта била распадната и заменета со трева. Аеродромот исто така многу се користел и за тренинг на падобранци кои полетувале со авиони од моделот ПО 2. Овие авиони доаѓале од Скопје. Во тоа време хангарите и зградите постоеле, но биле во фаза на распаѓење. Но како минувале годините, дел по дел од пистата се одземал и се претворал во ниви. Денес комплетно пистата е заменета со ниви. Денес ова место, месните жители сè уште го нарекуваат „аеродром“.
Абел Тасман

Абел Јансон Тасман (холандски: ''Abel Janszoon Tasman''}; роден во 1603 година во Лутјегаст, Холандија — починал на во Батавија на островот Јава) — холандски истражувач и морепловец.
Роден е во Лутјегаст, село во покраината Гронинген. Познат е по своите патувања во 1642 и 1644 година во служба холандската источно индиска компанија. Неговата експедиција ја сочинувале првите Европејци кои дошле на островот Ван Дименова земја (денес Тасманија и Нов Зеланд). Заслужен е за изработка на географските карати, значајни за делови на Австралија.
Како и кај другите истражувачи, во Тасманова чест се именовани многу места. Тоа се:
* островот Тасманија
* полуостровот Тасман
* Тасмановиот мост
* Тасмановиот авто-пат
* траектот Абел Тасман
* Тасманово море
* на Нов Зеланд, Тасманово ледиште и Национален парк Абел Тасман
Џамија (Асамати)

Џамија (Асамати) — главна и единствена џамија во селото Асамати, во Општина Ресен, Македонија.
За првпат, во Асамати била изградена џамија во 2004 година. Претходно во селото немало никогаш џамија.
Се кажува дека верниците од ова село своите духовни потреби ги задоволувале во џамијата на селото Грнчари, а дел од нив им припаѓаат на дервишката секта бекташи, кои не посетуваат џамии. Муслиманските гробишта се во месноста Мемедица, северно од селото.
Иберокавкаски јазици

Иберокавкаски јазици — поим кој е предложен од грузискиот јазичар Арнолд Чикобава, со кој се опфаќаат три засебни јазични семејства кои се зборуваат во Кавказот. Ова предложено јазично семејство ги вклучува: северозападни кавкаски јазици, североисточни кавкаски јазици и картвелски јазици. Според предложената теорија во ова семејство би се вклучиле и хатскиот јазик (за кој некои јазичари сметаат дека има поврзаност со северозападните кавкаски јазици), хурискиот јазик и урартскиот јазик (за кои некои јазичари сметаат дека се поврзани со североисточните кавкаски јазици)
1 Статус
Поврзаноста меѓу овие три јазични семејства е оспорена и не е доволно јасна и прецизирана. Поголем број јазичари може да најдат поврзаности меѓу североисточните и северозападните кавкаски јазици, но сепак нема познати сличности или поврзаности со јужните кавкаски јазици. Овие јазици се поделени и не се сроди и кај класификацијата на Џозеф Гринберг. Така, поимот иберокавкаски е географски поим.
Џамија (Горна Бела Црква)

Џамија (Горна Бела Црква) — главна и единствена џамија во селото Горна Бела Црква, во Општина Ресен, Македонија.
За џамијата велат дека е изградена во 1819 година, а подоцна обновена во 1971 година
Јакуб Арбес

Јакуб Арбес (чешки: ''Jakub Arbes'') ( во - во ) — чешки писател, критичар и новинар.
1 Творештво
Арбес бил следбеник на книжевната група Мајовци. Тој е познат како творец на книжевниот стил наречен „романето“, којшто се одликува со акција, исполнета со напнатост, таинственост и сензационалност. Притоа, тајните најчесто имаат логично, рационално решение, каде што необичните појави се објаснуваат со помош на природните, егзактни науки. Творештвото на Арбес започнало под влијание на романите на Жил Верн и новелите на Едгар Алан По. Негови најпознати дела се:* Ѓаволот на маки (1866)
* Свети Ксавериј (1873)
* Њутновиот мозок (1877)
* Кандидати за егзистенција (1878)
* Модерни сеништа (1879)
Оча

Оча — река во Поречието, северозападна Македонија, една од најзначајните понорници во земјата. Тече низ природниот резерват Јасен, и нејзиното поречие е значајно по разновидните ендемски и други видови, и нејзиниот горен дел подлежи на особено строга заштита. Преку езерото Козјак завршува во сливот на Треска, и била нејзина притока пред создавањето на акумулацијата. Главниот водотек е долг 17 км. Зафаќа од сливно подрачје од , намалено од претходните пред исполнувањето на акумулацијата Козјак, која зафатила дел од коритото.
1 Течение и одлики
Извира во западниот дел на планината Караџица, недалеку од месноста Јалоарник и ги прима потоците Бурин Дол и Варен Дол како десни притоки. Се одликува со асиметрична долина, а во средниот тек тоне под земја. Тече во северозападен правец, покрај падинската месност Подово, и по десниот брег ги одминува пештерите (поточно, поткапини) Црна Пеш и Веља Пеш кај Селиште во атарот на с. Тажево, каде го прима потокот Буков Дол од лева страна, а потоа минува крај пештерата Грнец од десно. Оча потоа постепено се спушта на понизок терен во атарот на с. Брезница и го прима Широк Дол од десната страна. По неколку километри Оча навлегува во атарот на с. Здуње, каде во неа дотекуваат Козји Дол и Црковни Дол од левата. Последна притока ѝ е потокот Сремечки Дол во стрмнината Капина, со кој заедно ја образуваат северозападната граница на Сува Планина.
Оча се одликува слаб површински протек поради понорниот карактер (просечно само ), но затоа има забележителни наслаги и прегради од бигор кои се сметаат за природна знаменитост.
Реката завршува влевајќи се во тесен залив во езерото Козјак на Треска кај археолошките наоѓалишта Градиште (Градец) и Подградец во атарот на Здуње. Овој залив е значаен како природно мрестилиште македонската пастрмка и затоа постои предлог за забрана на риболовот во него.
2 Поврзано
* Оча (Здуње)
* Јасен (резерват)
* Сува Планина
Туписки јазици

Туписки јазици — јазично семејство од околу 70 јазици кои се зборуваат/ зборувале во Јужна Америка. Најпознати јазици од ова семејство се гваранскиот и тупискиот јазик.
1 Класификација
Според Родригес и Кабрал (2012), ова семејство е составено од 10 погрупи, кои се поделени на две групи: западнотуписки и источнотуписки.*западнотуписки јазици
** арикемски јазици (2 јазика)
** тупарски јазици (6 јазика)
** мондејски јазици (6 јазика)
** пуруборанско–рамарамарски јазици (3 јазика)
*источнотуписки јазици
** јурунајски јазици (3 јазика)
** мундурукуански јазици (2 јазика)
** мавејски јазик
** аветски јазик
** туписко-гварански јазици (50 јазика)
2 Поврзано
* Гварански јазик
* Туписки јазик
3 Дополнителна литература
*Rodrigues, Aryon Dall'Igna (2007). "As consoantes do Proto-Tupí". In Ana Suelly Arruda Câmara Cabral, Aryon Dall'Igna Rodrigues (eds). ''Linguas e culturas Tupi'', p. 167-203. Campinas: Curt Nimuendaju; Brasília: LALI.
Црква „Св. Архангел Михаил“ - Асамати

Свети Архангел Михаил (од мештаните нарекувана Свети Арангел) — главна селска црква во селото Асамати, Општина Ресен, Македонија.
Се наоѓа јужно од селото, покрај брегот на Големото Преспанско Езеро. Во дворот на црквата се наоѓаат селските гробишта.
1 Историја
Била изградена во 1636 година. Црквата од асамаштани уште е нарекувана и „Св. Њум“ (Свети Наум), но не се знае од која причина.
2 Градба
Црквата е еднокорабна со полукружна апсида. Била изградена од кршен и приделкан камен, покриена со двоводен кров од ќерамиди.
Покрај малата еднокорабна градба, во поново време од јужната, западната и северната страна се прилепени помошни простории во вид на затворени тремови и се направени премалтерисувања на ѕидовите во наосот и дел од олтарскиот простор.
3 Живопис
Внатрешноста на црквата е живописана.
Од зачуваниот натпис, што се наоѓа на источниот ѕид од олтарскиот простор, дознаваме дека црквата е живописана во четвртата деценија на век. Сочуваното сликарство од олтарскиот простор е истовремено и најзначајната содржина што ја поседува овој мал храм, како едно веродостојно сведоштво за уметноста
од првата половина на век во Преспа. Тука се сочувани неколку композиции и поединечните ликови на „Св. Атанасиј“, „Св. Василиј“, „Св. Јован Златоуст“ и „Св. Григориј“, како учесници во архијерејската литургија, насликани во долната зона од нишата на апсидата. Над нив е „Св. Богородица“ со малиот Христос пред себе а во најгорната зона е композицијата со „Вознесението Христово“. Лево и десно од апсидната конха се деловите од „Благовештението“ со ликовите на „Архангел Гаврил“ и „Св. Богородица“. Во малата полукружна ниша од жртвеникот, насликан е „Св. Првомаченик Стефан“. Од зачуваните партии, може да се констатира дека непознатиот автор на овие фрески поседувал значителни уметнички квалитети за времето во кое творел.
3.1 Иконостас
На високата олтарна преграда, која за жал ја затскрива највредната содржина од овој храм, поставени се неколку икони од 1931 година.
4 Поврзано
* Ресенско архијерејско намесништво
* Подмочанско-љубојнска парохија
* Асамати
5 Галерија
Големиот газда

Големиот газда (кинески: ''唐山大兄''; англиски: ''The Big Boss'') - хонгконшки филм од 1971 година, во режија на Ло Веј (''Lo Wei''). Главните улоги ги толкуваат: Брус Ли, Марија Ји (''Maria Yi''), Џејмс Тјен (''James Tien''), Јинг-Чие Хан (''Ying-Chieh Han''), Тони Лиу (''Tony Liu'') итн.
1 Содржина
Ченг Чао-ан (го игра Брус Ли) доаѓа во еден град за да бара работа и сместува кај својот роднина Шу (го игра Тјен), чија сестра, Чоу Меј (ја игра Ји) веднаш покажува симпатија кон него. Ченг носи медалјон, подарок од мајка му на која ѝ се заколнал дека нема да се тепа. Набргу, тој наоѓа работа во локалната фабрика за мраз. Еднаш, поради неговата невнимателност, едно големо парче мраз се крши и двајца работници наоѓаат дрога скриена во мразот. По завршувањето на работниот ден, директорот на фирмата ги повикува двајцата работници со намера да ги поткупи, а кога тие ја одбиваат понудата, луѓето на газдата на фабриката ги убиваат работниците. Хсу оди во домот на газдата Миу (го игра Хан), заканувајќи дека ќе го пријави случајот во полицијата, но и тој е убиен. Поради исчезнувањето на другарите, работниците во фабрикаат креваат бунт што директорот се обидува насилно да го прекине, но тогаш во тепачката се вклучува Ченг и работниците победуваат, а Ченг е назначен за нов надзорник. На почетокот, тој ужива во привилегиите на неговата функција, но подоцна дознава за дрогата и тајно влегува во фабриката, каде открива неколку тела (меѓи нив и она на Хсу), скриени во мразот. Тогаш, во фабриката доаѓа синот на газдата (го игра Лиу) со група силеџии и започнува борба во која Џенг излегува како победник. Во меѓувреме, луѓето на газдата на фабриката влегуваат во домот на Чоу Меј и ја грабнуваат, убивајќи го најзиниот помал брат и работниците кои живеат во куќата. Кога Ченг го здогледува ужасот, тој веднаш оди во домот на газдата, се бори со него и најпосле го убива. Чоу Меј ја повикува полицијата и Ченг е уапсен.
Едерлези

"Едерлези" е популарна традиционална народна песна на Ромското малцинство на Балканот.
Песната го добила името по Пролетниот фестивал, со кој се слави враќањето на пролетта, а особено го слават Ромите на Балканот, во Турција и на други места ширум светот. 
Едерлзи е ромско име за бугарскиот, македонскиот и српскиот празник Ѓурѓовден. Се празнува на 6 мај по стар стил или 23 април по нов стил (или приближно 40 дена по пролетната рамноденица). Различните изговори на поимот (Herdeljez, Erdelezi) се варијанти на турското ''Hıdırellez'', празник кој означува почеток на пролетта.
1 Верзии
Песната се наоѓа на албумот на Бијело дугме од 1988 година, ''Чирибирибела'' со наслов „Ѓурѓовден“ (Đurđevdan). Горан Бреговиќ, ги напишал стиховите на српско-хрватски. Подоцна изјавил дека намерно додал два стиха на албански. Исто така, во 1991 година Бреговиќ ја снимил оваа песна и со текст на грчки јазик, со наслов „На Свети Ѓорѓи“ (Του Αη Γιώργη), која ја пее грчкиот пејач Алкистис Протопсалти. Стиховите на грчки јазик се на Лина Николакопулу. Исто така, во соработка со полската пејачка Каја, истата песна ја снимил во препев на полски јазик, со наслов Тука си“ (Nie ma, nie ma ciebie).
Бугарската музичка група Ку-ку бенд, со пејачот Слави Трифонов, ја издаде оваа песна на неколку албуми со стихови на бугарски јазик (Гергьовден), со стихови на српски и бугарски јазик (Свети Георги), и со стихови на ромски, српски и бугарски јазик (Erdelezi). Уште неколку познати музички имиња во светот ја изведуваат оваа песна, меѓу кои: американската група Бејрут, италијанскиот саксофонист Даниеле Сепе, група од Бостон (Bury Me Standing), како и турскиот пејач Сезен Аксу. Босанската верзија ја има и на албумот од 2007 на групата Забрањено пушење.
2 Стихови
Lyrics in ромски македонски превод текстот на Бијело дугме
Стиховите на грчки јазик Стиховите на бугарски јазик
Стиховите на турски јазик Стиховите на полски јазик
Стадион „Висенте Калдерон“

Винсенте Калдерон (|Estadio Vicente Calderón ) — стадион на Атлетико Мадрид. Се наоѓа во самиот центар на главниот град на Шпанија. Стадионот првобитно се викал Мансанар, но во 1971 година, името му било променето во Винсенте Калдерон по познатиот, претседател на Атлетико Мадрид.
На 30 јули 2007 година, Атлетико Мадрид, пиварницата ''Mahou'' и ''Ayuntamiento de Madrid'' потпишале договор за рекласификација на земјата, која во моментов е окупирана од страна на стадионот Висенте Калдерон и пиварницата ''Mahou'', согласувајќи се дека Атлетико Мадрид во нардните 3 години ќе играат на стадионот Олимпико во Мадрид, подобро познат како ''Estadio La Peineta'', кој во моментов се реновира во рамките на подготовките за закуп на Атлетико. По реконструкцијата, La Peineta ќе се има сместивост од 73.000 гледачи и ќе има целосно покриени трибини. На крајот на сезоната 2016/17, стадионот Висенте Калдерон ќе биде срушен, и на негово место ќе биде изграден парк што треба да биде прогласен за „''Парк Атлетико Мадрид''“. Тогаш Атлетико Мадрид ќе се пресели во ''La Peineta ''.
Одлуката за уривање на стадионот не беше добро примена од страна на некои од навивачите на Атлетико кои беа против релокација на клубот.
1 Одиграни натпревари на Светското првенство 1982 година на Висенте Калдерон
На Калдерон се одиграле три натпревари на Светското првенство во фудбал 1982 година (сите во второто коло во групата Д).
* Франција 1 - Австрија 0
* Австрија 2 - Северна Ирска 2
* Северна Ирска 1 - Франција 4
Љубојна

Љубојна — македонска музичка група којашто изведува етно-музика.
1 Состав
Групата „Љубојна“ ја сочинуваат:* Оливер Јосифовски
* Вера Милошевска-Јосифовска (вокал)
2 Творештво
Во 2016 година, групата ја прославила петнаесетгодишнината од основањето, со повеќе концерти, вклучувајќи ги и оние во Кина и во Њујорк. Истата година, таа била прогласена за „супербренд“. На почетокот на 2017 година излегол деветтиот албум на групата, со наслов „Радио Љубојна“, снимен во студиото „Подрумот“. На албумот, продуциран од Оливер Јосифовски, се наоѓаат осум песни, меѓу кои и: „Кратово виа Бразил“, „Галичник виа Њујорк“, Многу ми го фалат вашето девојче“, „Стани да не станиш“. На 23 февруари 2017 година, групата одржала концерт во Домот на синдикатите во Белград, на којшто го претставиле деветтиот албум „Радио Љубојна“. Како гости на концертот настапиле Влатко Стефановски, Васил Хаџиманов и Џамбо Агушев.
Диелектрична спроводливост

Диелектрична спроводливост, пермитивност (од |permittere: допушта), диелектрична пермитивност или диелектричност со ознака ''ε'' (епсилон) - физичка величина која го опишува влијанието на диелектрикот на меѓусебното делување на електричните полнежи. Ако електричните полнежи се точкести и растојанието меѓу нив е постојано, електричната сила меѓу нив е обратнопропорционална на диелектричната спроводливост (Кулонов закон). Може да се дефинира како константа на односот:
:<math> \varepsilon = \frac{D}{E} </math>
каде:
*''D'' е вектор на електричната индукција, а
*''E'' е вектор на јачината на електричното поле.
Мерна единица за диелекрична спроводливост е фарад на метар (F/m).
Диелектричната спроводливост може да се прикаже и како:
:<math>\varepsilon = \varepsilon_{\text{r \cdot \varepsilon_0 </math>
каде:
*''ε<sub>r</sub>'' е релативна диелектрична спроводливост на материјалот на диелектрикот, и
*''ε<sub>0</sub>'' = 8,8541878176.. × 10<sup>−12</sup> F/m е диелектрична константа во вакуум.
1 Кулонов закон
Кулоновиот закон е еден од основните закони на електростатиката кој го утврдил Шарл-Огистен де Кулон во 1785 година:
"Електричната сила ''F'' меѓу два точкести електрични полнежи (одбивна или привлечна, зависно од тоа дали телата се со еднакви или спротивни електрични полнежи) е пропорционална на количините на електричен полнеж ''q'', а обратнопропорционална на квадратот на растојанието ''r'' меѓу двете тела. " (напомена: важи само во вакуум)
:<math>F = \frac{1}{4 \cdot \pi \cdot \varepsilon_0} \cdot \frac{q_1 \cdot q_2}{r^2}</math>
каде:
*''ε<sub>0</sub>'' е диелектрична спроводливост во вакуум. Силата е најјака во вакуум, а послаба во сите други медиуми:
:<math>F = \frac{1}{4 \cdot \pi \cdot \varepsilon} \cdot \frac{q_1 \cdot q_2}{r^2} = \frac{1}{\varepsilon_r} \cdot \frac{1}{4 \cdot \pi \cdot \varepsilon_0} \cdot \frac{q_1 \cdot q_2}{r^2} </math>
каде:
*''ε<sub> r </sub>'' е релативна диелектрична спроводливост на материјалот,
*''ε'' е диелектрична спроводливост на материјалот.
2 Диелектрик
Диелектрик или изолатор е материјал или медиум кој не ја спроведува електричната струја, т.е. вакуум или материјал кој содржи занемарлив број на слободни електрони и јони кои можат да се движат под влијание на надворешно електрично поле, односно секој материјал чија електрична отпорност е поголема од 10<sup>8</sup> Ωm. Електричната отпорност на килибарот е поголема од 10<sup>16</sup> Ωm, на парафинот, сумпорот и стаклото е поголема од 10<sup>14</sup> Ωm.